Държавен вестник, бр. 47, 2024 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  47
(4) Юридическите лица, собственици на 
енергийни обекти и съоръжения към тях, 
след границата на собственост на енергийния 
обект, собственост на оператор на преносна 
или разпределителна мрежа, са задължени 
да предоставят данните по тази наредба в 
предвидените обем и срокове на оператора 
на мрежата, притежаващ лицензия за съот­
ветната територия. 
(5) Операторите на електропреносната 
мрежа и на електроразпределителни мрежи, 
получили данни по ал. 4, имат задължение да 
ги отразят в поддържаните от тях специализи­
рани карти и регистри съгласно изискванията 
на тази наредба.
(6) Операторите на затворени разпредели­
телни мрежи нямат задължение за предоста­
вянето на данни по ал. 4.
(7) За въвеждане в експлоатация на енер­
гийните обекти и хидротехническите съо­
ръжения по чл. 1 операторите по ал. 1 и 
експлоатационните дружества по ал. 2 спазват 
изискванията на чл. 177, ал. 1 от Закона за 
устройство на територията.
Чл. 3. (1) Специализираните карти и ре­
гистри се изработват с цел документиране 
на пространственото положение и основните 
технически характеристики на изградените 
енергийни обекти, собственост на операторите 
на електропреносната и на електроразпре­
делителните мрежи, разположени в тяхната 
лицензионна територия, както и на хидро­
техническите съоръжения за производство 
на електрическа енергия. 
(2) Специализираните карти и регистри 
осигуряват информация, необходима за:
1. експлоатация и поддържане на елек­
трически подстанции, възлови станции, 
трансформаторни постове и електропроводи 
високо, средно и ниско напрежение;
2. проучване и проектиране за изграждане 
на нови и реконструкция на съществуващи 
електрически подстанции, възлови станции, 
трансформаторни постове и електропроводи 
високо, средно и ниско напрежение и други 
енергийни обекти;
3. експлоатация и поддържане на хидро­
технически съоръжения за производство на 
електрическа енергия;
4. проучване и проектиране за изграждане 
на нови или реконструкция на съществуващи 
хидротехнически съоръжения за производство 
на електрическа енергия;
5. изработване на концепции и схеми за 
пространствено развитие и общи и подробни 
устройствени планове;
6. предварителни проучвания и изработ­
ване на инвестиционни проекти;
7. създаване на информационни системи 
от операторите на електрически мрежи за 
изградените обекти в съответната лицен­
зионна територия и от експлоатационните 
дружества на хидротехнически съоръжения 
за производство на електрическа енергия.
Чл. 4. (1) За изработване и поддържане 
в актуално състояние на специализираните 
карти и регистри се ползват безвъзмездно 
данни по § 22 от преходните и заключител­
ните разпоредби на Закона за изменение и 
допълнение на ЗКИР (ДВ, бр. 41 от 2019 г.).
(2) Специализираните карти и регистри 
се изготвят въз основа на:
1. основни кадастрални данни и данни за 
вид собственост – от Агенцията по геодезия, 
картография и кадастър (АГКК);
2. специализирани данни – от енергийно 
предприятие или от АГКК, ако такива са є 
предоставени;
3. копия от кадастрални и/или регулацион­
ни планове – от общинската администрация 
и/или от ведомства и юридически лица, които 
съхраняват такива;
4. копия от одобрените инвестиционни 
проекти и екзекутивни документации за 
изградените обекти на енергийната мрежа 
в лицензионна територия – от техническия 
архив на съответната община;
5. данни от картата на възстановената 
собственост (КВС) – от общинските служби 
по земеделие.
(3) Данните и документите по ал. 2 се 
предоставят на операторите по чл. 2, ал. 1 
и на експлоатационните дружества по чл. 2, 
ал. 2 в срок до 30 дни от поискването им.
(4) Данните по ал. 2, т. 1 се предоставят 
чрез информационната система на АГКК.
Чл. 5. Специализираните карти и регистри 
се създават, съхраняват и поддържат в цифров 
вид във формат съгласно изискванията на 
чл. 12, т. 5 от ЗКИР или във формат, под­
държан от Единната информационна точка. 
Чл. 6. (1) Специализираните карти и ре­
гистри обхващат:
1. лицензионната територия на операторите 
на електропреносната и на електроразпреде­
лителните мрежи;
2. сервитутните граници на хидротех­
ническите съоръжения за производство на 
електрическа енергия.
(2) Координатната система, мащабите, 
разграфката и номенклатурата на специали­
зираните карти следва да бъдат съвместими 
с тези на кадастралната карта, определена с 
наредбата по чл. 31 от ЗКИР. С техническо